বিবিসির একটি প্রতিবেদন চোখে পড়েছে, ঢাকা বিশ্ববিদ্যালয়ের লাইব্রেরিগুলোতে ঢোকার জন্য প্রতিদিন ভোর থেকে সারি বেঁধে দাঁড়িয়ে থাকেন শিক্ষার্থীরা। এ দাঁড়িয়ে থাকা একাডেমিক পড়াশোনার জন্য নয়; বিসিএস পরীক্ষার প্রস্তুতির জন্য। প্রতিবেদনে বলা হয়েছে, সরকারি চাকরির নিরাপত্তা, বেতন কাঠামো আর পারিবারিক চাপের কারণেই বিসিএসমুখী হয়ে পড়েছে লাখ লাখ মেধাবী। কিন্তু সরকারি চাকরিতে এত কর্মসংস্থানের বাস্তবতা কি আমাদের দেশে আছে?